يوم الخليج الفارسى او اليوم الوطنى للخليج الفارسى ده يوم فى تقويم للايرانيين و بيحتفلوا بذكرى انتصار الاسطول الفارسى على الاسطول البرتغالى فى مضيق هرمز فى سنة 1602 ايام الحرب بين فارس و البرتغال ، بسبب الانتصار ده البرتغال انسحبت من البحرين و الجزر اللى كانت محتاله و من الخليج كله . سنة 2004 الاحتفال ده بقى رسمى و بقى عيد وطنى و بيحتفلوا به كل سنة ف يوم 30 ابريل و بتتعلق زينه و بتتعمل احتفالات فى البلد كلها خصوصا ف المدن اللى بتطل على الخليج الفارسى . . فى سنة 1514 سيطرت البرتغال على مضيق هرمز و البحرين و جزر فى الخليج الفارسی و بكده بقت بتتحكم فى الخليج الفارسى. فى سنة 1602 قامت الحرب بين فارس و البرتغال بقيادة الشاه عباس الاول و بدعم و مساعدة من بريطانيا اللى شافت ان سيطرة البرتغال على الخليج بتهدد مصالحها. و فى 30 ابريل انتصر الاسطول الفارسى على البرتغالى و اجبر البرتغال انها تنسحب من المنطقة و رجعت السيطرة على الخليج الفارسی و الجزر لفارس و بتدخل بريطانى. جدیر بالذکر ان الخليج الفارسى او- بالفارسى خلیج فارس او دریای فارس ، بالانجليزى : Persian Gulf ، بالفرنساوى : Golfe Persique ، بالالمانى : Persischer Golf ، بالاسبانى : Golfo Pérsico - ، هو خليج موجود فى جنوب غرب اسيا بين منطقة شبه جزیره العربيه من الغرب و ايران من الشرق ، و بيعتبر امتداد ل بحر عمان و دراع من المحيط الهندى و بحر العرب .